Infoboks

Rodolph Austin træner i dag med i Esbjerg, hvor han ifølge bold.dks oplysninger skriver under på en toårig kontrakt.

Brøndby sagde ved udgangen af sidste sæson farvel til midtbanekrigeren Rodolph Austin, der sigtede mod at få en kontrakt tættere på hjemlandet Jamaica. Men sådan kommer det ikke til at gå.

I fredags kunne bold.dk afsløre, at Austin forhandlede med Esbjerg, og de forhandlinger er mundet ud i en kontrakt. bold.dk erfarer, at Austin skriver under på en toårig kontrakt med nedrykkerne.

Austin er ifølge bold.dks oplysninger allerede i dag at finde på træningsbanen hos vestjyderne, der ventes at offentliggøre aftalen med den 32-årige midtbanemotor mandag.

jesper@bold.dk